CELEX: 32012R0571
Language: mt
Date: 2012-06-28 00:00:00
Title: Regolament ta’ Implimentazzjoni tal-Kummissjoni (UE) Nru 571/2012 tat- 28 ta’ Ġunju 2012 li jemenda r-Regolament ta’ Implimentazzjoni (UE) Nru 540/2011 fir-rigward tal-kundizzjonijiet ta’ approvazzjoni tas-sustanzi attivi silikat tal-aluminju, proteini idrolizzati u 1,4-diamminobutan (putressin)  Test b’relevanza għaż-ŻEE

29.6.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 169/46
               
            REGOLAMENT TA’ IMPLIMENTAZZJONI TAL-KUMMISSJONI (UE) Nru 571/2012
      tat-28 ta’ Ġunju 2012
      li jemenda r-Regolament ta’ Implimentazzjoni (UE) Nru 540/2011 fir-rigward tal-kundizzjonijiet ta’ approvazzjoni tas-sustanzi attivi silikat tal-aluminju, proteini idrolizzati u 1,4-diamminobutan (putressin)
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta’ Ottubru 2009 dwar it-tqegħid fis-suq ta’ prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b’mod partikolari l-Artikolu 13(2)(c) tiegħu,
      Billi:
      
                  (1)
               
               
                  Is-sustanzi attivi silikat tal-aluminju, proteini idrolizzati u 1,4-diamminobutan (putressin) ġew inklużi fl-Anness I tad-Direttiva tal-Kunsill 91/414/KEE (2) permezz tad-Direttiva tal-Kummissjoni 2008/127/KE (3) skont il-proċedura prevista fl-Artikolu 24b tar-Regolament tal-Kummissjoni (KE) Nru 2229/2004 tat-3 ta' Diċembru 2004 li jistabbilixxi aktar regoli fid-dettall għall-implimentazzjoni tar-raba' stadju tal-programm ta' ħidma msemmi fl-Artikolu 8(2) tad-Direttiva tal-Kunsill 91/414/KEE (4). Mis-sostituzzjoni tad-Direttiva 91/414/KEE bir-Regolament (KE) Nru 1107/2009, dawn is-sustanzi jitqiesu bħala approvati skont dak ir-Regolament u huma elenkati fil-Parti A tal-Anness tar-Regolament ta' Implimentazzjoni tal-Kummissjoni (UE) Nru 540/2011 tal-25 ta' Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill f’dak li għandu x’jaqsam mal-lista ta’ sustanzi attivi approvati (5).
               
            
                  (2)
               
               
                  Skont l-Artikolu 25a tar-Regolament (KE) Nru 2229/2004, l-Awtorità Ewropea dwar is-Sigurtà fl-Ikel, minn hawn 'l quddiem “l-Awtorità”, ippreżentat lill-Kummissjoni l-fehmiet tagħha dwar l-abbozz tar-rapporti tar-reviżjoni għas-silikat tal-aluminju (6), il-proteini idrolizzati (7) u l-1,4-diamminobutan (putressin) (8) fis-16 ta' Diċembru 2011. L-abbozz tar-rapporti ta' reviżjoni u l-fehmiet tal-Awtorità ġew riveduti mill-Istati Membri u l-Kummissjoni fil-Kumitat Permanenti dwar il-Katina Alimentari u s-Saħħa tal-Annimali u ġew iffinalizzati fl-1 ta’ Ġunju 2012 fil-format tar-rapporti ta’ reviżjoni tal-Kummissjoni għas-silikat tal-aluminju, il-proteini idrolizzati u l-1,4-diamminobutan (putressin).
               
            
                  (3)
               
               
                  L-Awtorità kkomunikat il-fehmiet tagħha dwar is-silikat tal-aluminju, il-proteini idrolizzati u l-1,4-diamminobutan (putressin) lin-notifikaturi, u l-Kummissjoni stednithom biex iressqu kummenti dwar ir-rapporti ta’ reviżjoni.
               
            
                  (4)
               
               
                  Huwa kkonfermat li s-sustanzi attivi silikat tal-aluminju, proteini idrolizzati u 1,4-diamminobutan (putressin) għandhom jitqiesu bħala approvati skont ir-Regolament (KE) Nru 1107/2009.
               
            
                  (5)
               
               
                  Skont l-Artikolu 13(2) tar-Regolament (KE) Nru 1107/2009 flimkien mal-Artikolu 6 tiegħu u kif ukoll fid-dawl tal-għarfien xjentifiku u tekniku attwali, huwa meħtieġ li jiġu emendati l-kundizzjonijiet tal-approvazzjoni tas-silikat tal-aluminju, il-proteini idrolizzati u l-1,4-diamminobutan (putressin). Huwa xieraq li b'mod partikolari tkun mitluba aktar informazzjoni konfermattiva fir-rigward tas-silikat tal-aluminju u l-proteini idrolizzati Fl-istess waqt għandu jkun hemm ċerti adattamenti tekniċi, b'mod partikolari l-isem tas-sustanza attiva "putressin (1,4-diamminobutan)" għandu jiġi sostitwit bi "1,4-diamminobutan (putressin)". L-Anness tar-Regolament (UE) Nru 540/2011 għandu għalhekk jiġi emendat skont dan.
               
            
                  (6)
               
               
                  Għandu jitħalla perjodu raġonevoli ta’ żmien qabel l-applikazzjoni ta’ dan ir-Regolament sabiex l-Istati Membri, in-notifikaturi u d-detenturi tal-awtorizzazzjonijiet tal-prodotti għall-protezzjoni tal-pjanti jkunu jistgħu jissodisfaw ir-rekwiżiti li jirriżultaw mill-emenda tal-kundizzjonijiet tal-approvazzjoni.
               
            
                  (7)
               
               
                  Il-miżuri stipulati f’dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
               
            ADOTTAT DAN IR-REGOLAMENT:
      Artikolu 1
      Il-Parti A tal-Anness tar-Regolament ta’ Implimentazzjoni (UE) Nru 540/2011 hija emendata skont l-Anness ta’ dan ir-Regolament.
      Artikolu 2
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
      Dan ir-Regolament għandu jibda japplika mill-1 ta’ Novembru 2012.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-28 ta’ Ġunju 2012.
         
            
               Għall-Kummissjoni
            
            
               Il-President
            
            José Manuel BARROSO
         
      
      
         (1)  ĠU L 309, 24.11.2009, p. 1.
      
         (2)  ĠU L 230, 19.8.1991, p. 1.
      
         (3)  ĠU L 344, 20.12.2008, p. 89.
      
         (4)  ĠU L 379, 24.12.2004, p. 13.
      
         (5)  ĠU L 153, 11.6.2011, p. 1.
      
         (6)  Conclusion on the peer review of the pesticide risk assessment of the active substance aluminium silicate (Konklużjoni dwar ir-reviżjoni inter pares tal-valutazzjoni tar-riskju għall-pestiċidi tas-sustanza attiva silikat tal-aluminju). EFSA Journal 2012; 10(1):2517. Tinstab onlajn: www.efsa.europa.eu/efsajournal.
      
         (7)  Conclusion on the peer review of the pesticide risk assessment of the active substance hydrolysed proteins (Konklużjoni dwar ir-reviżjoni inter pares tal-valutazzjoni tar-riskju għall-pestiċidi tas-sustanza attiva proteini idrolizzati). EFSA Journal 2012; 10(2):2545. Tinstab onlajn: www.efsa.europa.eu/efsajournal.
      
         (8)  Conclusion on the peer review of the pesticide risk assessment of the active substance 1,4-diaminobutane (putrescine) (Konklużjoni dwar ir-reviżjoni inter pares tal-valutazzjoni tar-riskju għall-pestiċidi tas-sustanza attiva 1,4-diamminobutan (putressin)). EFSA Journal 2012;10(1):2516. Tinstab onlajn: www.efsa.europa.eu/efsajournal.
      
         ANNESS
         Il-Parti A tal-Anness tar-Regolament ta’ Implimentazzjoni (UE) Nru 540/2011 hija emendata kif ġej:
         
                     (1)
                  
                  
                     Ir-ringiela 220 dwar is-sustanza attiva silikat tal-aluminju hija sostitwita b'dan li ġej:
                     
                                 Numru
                              
                              
                                 Isem Komuni, Numri ta’ Identifikazzjoni
                              
                              
                                 Isem tal-IUPAC
                              
                              
                                 Purità (*)
                                 
                              
                              
                                 Data tal-approvazzjoni
                              
                              
                                 Skadenza tal-approvazzjoni
                              
                              
                                 Dispożizzjonijiet speċifiċi
                              
                           
                                 “220
                              
                              
                                 Silikat tal-aluminju
                                 Nru CAS 1332-58-7
                                 Nru CIPAC 841
                              
                              
                                 Mhux disponibbli
                                 Isem kimiku: Silikat tal-aluminju
                              
                              
                                 ≥ 999,8 g/kg
                              
                              
                                 1 ta’ Settembru 2009
                              
                              
                                 31 ta’ Awwissu 2019
                              
                              
                                 PARTI A
                                 L-użijiet bħala repellent biss jistgħu jkunu awtorizzati.
                                 PARTI B
                                 Għall-implimentazzjoni tal-prinċipji uniformi kif imsemmija fl-Artikolu 29(6) tar-Regolament (KE) Nru 1107/2009, il-konklużjonijiet tar-rapport ta' reviżjoni dwar is-silikat tal-aluminju (SANCO/2603/08), u b'mod partikolari l-Appendiċijiet I u II tiegħu, kif iffinalizzati fil-Kumitat Permanenti dwar il-Katina Alimentari u s-Saħħa tal-Annimali tal-1 ta’ Ġunju 2012 għandhom jitqiesu.
                                 F’din il-valutazzjoni ġenerali l-Istati Membri għandhom jagħtu attenzjoni partikolari għas-sikurezza tal-operaturi; il-kundizzjonijiet tal-użu għandhom jinkludu l-applikazzjoni ta' tagħmir protettiv personali u respiratorju adegwat, fejn xieraq.
                                 Il-kundizzjonijiet għall-użu għandhom jinkludu, fejn xieraq, miżuri għall-mitigazzjoni tar-riskju.
                                 L-Istati Membri kkonċernati għandhom jiżguraw li l-applikant jipprovdi informazzjoni ta’ konferma lill-Kummissjoni rigward:
                                 
                                             (a)
                                          
                                          
                                             l-ispeċifikazzjoni tal-materjal tekniku, kif immanifatturat kummerċjalment, appoġġata minn dejta analitika xierqa;
                                          
                                       
                                             (b)
                                          
                                          
                                             ir-rilevanza tal-materjali tat-test użati fil-fajl tat-tossiċità fid-dawl tal-ispeċifikazzjoni tal-materjal tekniku;
                                          
                                       L-Istati Membri kkonċernati għandhom jiżguraw li l-applikant jibgħat din l-informazzjoni lill-Kummissjoni sal-1 ta’ Mejju 2013.”
                              
                           
               
                     (2)
                  
                  
                     Ir-ringiela 234 dwar is-sustanza attiva proteini idrolizzati hija sostitwita b'dan li ġej:
                     
                                 “Numru
                              
                              
                                 Isem Komuni, Numri ta’ Identifikazzjoni
                              
                              
                                 Isem tal-IUPAC
                              
                              
                                 Purità (**)
                                 
                              
                              
                                 Data tal-approvazzjoni
                              
                              
                                 Skadenza tal-approvazzjoni
                              
                              
                                 Dispożizzjonijiet speċifiċi
                              
                           
                                 234
                              
                              
                                 Proteini idrolizzati
                                 Nru CAS mhux assenjat
                                 Nru CIPAC 901
                              
                              
                                 Mhux disponibbli
                              
                              
                                 Rapport ta’ reviżjoni (SANCO/2615/2008)
                              
                              
                                 1 ta’ Settembru 2009
                              
                              
                                 31 ta’ Awwissu 2019
                              
                              
                                 PARTI A
                                 L-użijiet bħala attirant biss jistgħu jkunu awtorizzati. Il-proteini idrolizzati li ġejjin mill-annimali jridu jkunu f'konformità mar-Regolament (KE) Nru 1069/2009 (***) u r-Regolament tal-Kummissjoni (UE) Nru 142/2011 (****).
                                 PARTI B
                                 Għall-implimentazzjoni tal-prinċipji uniformi kif imsemmija fl-Artikolu 29(6) tar-Regolament (KE) Nru 1107/2009, il-konklużjonijiet tar-rapport ta' reviżjoni dwar il-proteini idrolizzati (SANCO/2615/08), u b'mod partikolari l-Appendiċijiet I u II tiegħu, kif iffinalizzati fil-Kumitat Permanenti dwar il-Katina Alimentari u s-Saħħa tal-Annimali tal-1 ta’ Ġunju 2012 għandhom jitqiesu.
                                 F’din il-valutazzjoni ġenerali l-Istati Membri għandhom jagħtu attenzjoni partikolari għas-sikurezza tal-operaturi u tal-ħaddiema; il-kundizzjonijiet tal-użu għandhom jinkludu l-applikazzjoni ta' tagħmir protettiv personali adegwat, fejn xieraq.
                                 Il-kundizzjonijiet għall-użu għandhom jinkludu, fejn xieraq, miżuri għall-mitigazzjoni tar-riskju.
                                 L-Istati Membri kkonċernati għandhom jiżguraw li l-applikant jipprovdi informazzjoni ta’ konferma lill-Kummissjoni rigward:
                                 
                                             (a)
                                          
                                          
                                             l-ispeċifikazzjonijiet tal-materjal tekniku, kif immanifatturat kummerċjalment, appoġġati minn dejta analitika xierqa;
                                          
                                       
                                             (b)
                                          
                                          
                                             ir-riskju għall-organiżmi akkwatiċi.
                                          
                                       L-Istati Membri kkonċernati għandhom jiżguraw li l-applikant jibgħat lill-Kummissjoni l-informazzjoni stabbilita fil-punt (a) sal-1 ta' Mejju 2013 u l-informazzjoni stabbilita fil-punti (b) sal-1 ta' Novembru 2013.
                              
                           
               
                     (3)
                  
                  
                     Ir-ringiela 245 dwar is-sustanza attiva 1,4-diamminobutan (putressin) hija sostitwita b'dan li ġej:
                     
                                 Numru
                              
                              
                                 Isem Komuni, Numri ta’ Identifikazzjoni
                              
                              
                                 Isem tal-IUPAC
                              
                              
                                 Purità (*****)
                                 
                              
                              
                                 Data tal-approvazzjoni
                              
                              
                                 Skadenza tal-approvazzjoni
                              
                              
                                 Dispożizzjonijiet speċifiċi
                              
                           
                                 “245
                              
                              
                                 1,4-diamminobutan (putressin)
                                 Nru CAS 110-60-1
                                 Nru CIPAC 854
                              
                              
                                 Butan-1,4-diammin
                              
                              
                                 ≥ 990 g/kg
                              
                              
                                 1 ta’ Settembru 2009
                              
                              
                                 31 ta’ Awwissu 2019
                              
                              
                                 PARTI A
                                 L-użijiet bħala attirant biss jistgħu jkunu awtorizzati.
                                 PARTI B
                                 Għall-implimentazzjoni tal-prinċipji uniformi kif imsemmija fl-Artikolu 29(6) tar-Regolament (KE) Nru 1107/2009, il-konklużjonijiet tar-rapport ta' reviżjoni dwar il-1,4-diamminobutan (putressin) (SANCO/2626/08), u b'mod partikolari l-Appendiċijiet I u II tiegħu, kif iffinalizzati fil-Kumitat Permanenti dwar il-Katina Alimentari u s-Saħħa tal-Annimali tal-1 ta’ Ġunju 2012 għandhom jitqiesu.
                                 Il-kundizzjonijiet għall-użu għandhom jinkludu, fejn xieraq, miżuri għall-mitigazzjoni tar-riskju.”
                              
                           
               
            (*)  Aktar dettalji dwar l-identità u l-ispeċifikazzjoni ta' sustanzi attivi huma pprovduti fir-rapport ta' reviżjoni tagħhom.
         
            (**)  Aktar dettalji dwar l-identità u l-ispeċifikazzjoni ta' sustanzi attivi huma pprovduti fir-rapport ta' reviżjoni tagħhom.
         
            (***)  ĠU L 300, 14.11.2009, p. 1.
         
            (****)  ĠU L 54, 26.2.2011, p. 1.”
         
            (*****)  Aktar dettalji dwar l-identità u l-ispeċifikazzjoni ta' sustanzi attivi huma pprovduti fir-rapport ta' reviżjoni tagħhom.